PATVIRTINTA

Vilkaviškio r. Kybartų lopšelio-darželio „Ąžuoliukas“

direktoriaus 2020 m. kovo 23 d.

įsakymu Nr. V-41

**VILKAVIŠKIO R. KYBARTŲ LOPŠELIO-DARŽELIO „ĄŽUOLIUKAS“ UGDYMO PROCESO ORGANIZAVIMO NUOTOLINIU BŪDU TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilkaviškio r. Kybartų lopšelio-darželio „Ąžuoliukas“ ugdymo proceso organizavimo nuotoliniu būdu tvarkos aprašas (toliau – aprašas) yra skirtas padėti lopšelio-darželio „Ąžuoliukas“ (toliau – mokyklos) bendruomenei pasirengti ugdymo proceso organizavimui nuotoliniu būdu, iki bus atnaujintas įprastas ugdymo procesas.
2. Aprašas parengtas vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymo Nr. V-372 „Dėl rekomendacijų dėl ugdymo proceso organizavimo nuotoliniu būdu patvirtinimo nuostatomis.
3. Esant koronaviruso grėsmei, nuotoliniu būdu mokykla ugdys vaikus nepriklausomai nuo to, ar šis būdas yra įteisintas mokyklos nuostatuose, ar ne. Laikinai organizuojant ugdymą nuotoliniu būdu, ugdymo sutartys nekeičiamos.

**II SKYRIUS**

**PASIRENGIMAS ORGANIZUOTI UGDYMO PROCESĄ NUOTOLINIU BŪDU**

1. Siekiant pasirengti ugdymo procesą organizuoti nuotoliniu būdu, mokykla:
   1. įsivertina pasirengimą dirbti nuotoliniu būdu: technologines galimybes, turimas skaitmenines priemones, pedagogų kompetenciją, ugdytinių amžių ir jų aplinkos socialinę ekonominę padėtį;
   2. naudos šias nuotolinio ugdymo priemones, kurios užtikrins ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir / ar nerealiuoju (asinchroniniu) laiku:
      1. elektroninis paštas;
      2. mokyklos interneto svetainė <http://azuoliukaskybartai.lt/>;
      3. socialinio tinklo svetainės „Facebook“ paskyra;
      4. kitos pedagogų pasirinktos ryšio priemonės;
   3. įvertina, ar visi ugdytiniai gali turėti prieigą prie pasirinktos programinės ar skaitmeninės įrangos ugdymuisi nuotoliniu būdu ir susitaria dėl galimų šios problemos sprendimo būdų. Išimtinais atvejais, socialiai pažeidžiamų šeimų, neturinčių galimybės vaiko aprūpinti nuotoliniam ugdymuisi reikalingomis priemonėmis, ugdytinių tėvams konsultacijos dėl ugdymosi teikiamos telefonu.
2. Pasitarimai mokykloje bus rengiami nuotoliniu būdu uždaroje „Facebook“ grupėje „Kybartų lopšelio-darželio „Ąžuoliukas“ pedagogai“.
3. Nuotolinio darbo organizavimas:
   1. Pedagogų darbo laikas reglamentuojamas pagal sudarytą darbo grafiką.
   2. Pedagogai parengia 1 arba 2 savaičių ugdomosios veiklos planus, kuriuose pateikia ugdymuisi reikalingą medžiagą ir nurodo, kokiu būdu pageidauja gauti grįžtamąjį ryšį iš tėvų apie vaikų pasiekimus.
4. Specialiųjų ugdymosi poreikių turintiems ugdytiniams pateikiamos individualizuotos užduotys, atsižvelgiant į vaikų gebėjimus.
5. Informacija apie tai, kaip bus organizuojamas ugdymas mokyklos bendruomenei paskelbiama ne vėliau kaip iki 2020 m. kovo 25 d.

**III SKYRIUS**

**NUOTOLINIO UGDYMO VYKDYMAS**

1. Kiekvienam pedagogui sudaroma galimybė nuotolinį ugdymąsi organizuoti iš namų. Jei pedagogas neturi galimybės nuotolinio ugdymosi organizuoti namie, ugdymą organizuoti jis gali atvykęs į mokyklą, naudodamasis mokyklos kompiuteriais ir / ar kitomis nuotolinio ugdymo priemonėmis.
2. Visa ugdytiniams pateikiama ugdymosi medžiaga turi būti skaitmeninė ir lengvai prieinama nuotoliniu būdu.
3. Išimtinais atvejais, socialiai pažeidžiamų šeimų, neturinčių galimybės vaiko aprūpinti nuotoliniam ugdymuisi reikalingomis priemonėmis, ugdytinių tėvams konsultacijos dėl ugdymosi teikiamos telefonu. Akcentuojami tie įgūdžiai, kuriems ugdytis virtualios ugdymosi aplinkos nereikia, pavyzdžiui, fizinis aktyvumas, kūrybiškumas, aplinkos pažinimas ir kasdieniai įgūdžiai.
4. Pedagogai gali parengti 10–20 minučių tematinius vaizdo įrašus vaikams su tam tikromis užduotėlėmis, atitinkančiomis vaikų amžių (piešimas, karpymas, raidžių apvedimai, dainelių dainavimas, fizinis ugdymas ir kt.).
5. Pasinaudojus skaitmeninių technologijų galimybėmis, iš anksto sutarus su tėvais ir jiems bendradarbiaujant, galima organizuoti konferencinius skambučius visos grupės vaikams.
6. Ikimokyklinio amžiaus vaikų nuotolinis ugdymasis ir pasiekimų vertinimas organizuojamas remiantis Ikimokyklinio amžiaus vaikų pasiekimų aprašu.
7. Priešmokyklinio amžiaus vaikų nuotolinis ugdymasis ir pasiekimų vertinimas organizuojamas remiantis Priešmokyklinio ugdymo bendrąja programa.
8. Informaciją apie ugdytinio pasiekimus (vaikų veiklos, darbelių nuotraukas, išsakytų minčių užrašus ir kt.) tėvai (globėjai, rūpintojai) atsiunčia grupių pedagogų nurodytu el. paštu arba naudodamiesi susirašinėjimų ir pokalbių programomis, pavyzdžiui, „Messenger“, „Viber“ ir kt.
9. Rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo ir ugdymo organizavimo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams.

**IV SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

1. Organizuojant nuotolinį ugdymą, rekomenduojama pasinaudoti laisvai prieinamu nacionaliniu skaitmeniniu ugdymo turiniu:
   1. **Emokykla** (<http://lom.emokykla.lt/public/>) – skaitmeninių priemonių paieška;
   2. **Ugdymo sodas** (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;
   3. **Ikimokyklinis.lt** (<https://www.ikimokyklinis.lt/>) **–** informacinis portalas ikimokyklinio ir priešmokyklinio ugdymo pedagogams ir tėvams;
   4. **Žiburėlis** ([http://www.ziburelis.lt/nemokamai](http://www.ziburelis.lt/nemokamai?fbclid=IwAR0SsnCBSEW0dy9xVZGcGCCV-t92S9jJ5QpoHsQPbTXgdcm8H6J39w95FwI)) – mokomosios priemonės vaikams;
   5. **LRT vaikams** (<https://www.lrt.lt/vaikams>) – mokslo, pasakų, laidų įrašai.
   6. **Audioknygos.lt** (<https://www.audioknygos.lt/78-nemokamos-lietuviskos-audio-knygos-3/?fbclid=IwAR2wXXDjpCUnFfGZ7B_BKHaPHh5helG6P1wSfvLDVPmNqzWDeQbPadKoSfc>) – 78 lietuviškos garsinės knygos nemokamai.
   7. **Žaidimai vaikams** (<https://gudrutisdutis.lt/lt?fbclid=IwAR1_ugvom77cRrxDmmVJlYRWSj9IUQBqlktE3yHML5jBZG5Kpxo0gfEyknU>) – mokomosios priemonės vaikams.
2. Rekomenduojama susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: <https://www.smm.lt/web/lt/smm-svietimas/informacija-atvykstantiems-is-usienio-isvykstantiems-i-uzsieni/isvykstantiems-gyventi-ir0mokytis-i-uzsieni>.
3. Siūloma naudotis ir savarankiškai surastais atviraisiais ištekliais ir ištekliais kitomis kalbomis.

**V SKYRIUS**

**BAIGIAMOSIS NUOSTATOS**

1. Siekiant užtikrinti nuoseklų ir nenutrūkstantį ugdymąsi, mokyklos pedagogai privalo laikytis šio aprašo nuostatų.
2. Aprašas įsigalioja 2020 m. kovo 30 d. ir galioja iki baigsis Lietuvos Respublikos Vyriausybės paskelbtas karantinas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_